Meleane Pau'uvale

Meleane Lolohea Pau'uvale ONZM (dem born am 1948 anaa 1949) be Tongan educator, language activist, den community leader insyd New Zealand. 

After she arrive insyd New Zealand from Tonga insyd de 1990s, Pau'uvale identify sam lack of resources for Tongan cultural den linguistic education among de community wey dey der. Dem recognise ein efforts say she go bridge dis gap insyd 2023 wey dem name am as Honorary Officer give de New Zealand Order of Merit.

 Ein Biography 
Dem born Meleane Pau'uvale insyd Ha'akio Tukulalo Olo'ua wey dey Tongan district of Vava'u around 1949. She marry Siosifa Pau'uvale, sam fellow educator, wey dem get four kiddies. For three decades, she teach insyd high schools wey de Free Wesleyan Church of Tonga dey run.

Insyd de 1990s, she move go New Zealand, wey she realise say na need dey say she go focus for education for Tongan language den culture wey dey de Tongan community insyd. Dem cam know am for ein work for early childhood education den language advocacy top.

Insyd 1999, Pau'uvale found de Akoteu Kato Kakala Early Childhood Education Centre for ein garage insyd for Māngere, outsyd Auckland, New Zealand. She eventually secure official recognition den funding give de centre, wey now dey insyd Ōtara. She still dey lead de school den serve as ein head teacher.

Pau'uvale sana be leader insyd efforts say she go support de Tongan community across New Zealand, wey dey include say she go establishing de Alaha Manongi educational service, organise Tongan Language Week, den design de Kato Kakala health framework for Tongan families. She help publish three Tongan-language books of poetry den short stores, wey de centre sana produce digital tools give Tongan cultural education.

Insyd de 2023 King's Birthday den Coronation Honours, dem appoint Pau'uvale as Honorary Officer of de New Zealand Order of Merit, for services give de Tongan community den education.

 References 
Category:Human
Category:Language activists
Category:Living people
Category:1940s births
Category:People wey komot Vavaʻu
Category:New Zealand educators
Category:Honorary officers of de New Zealand Order of Merit
Category:Tongan emigrants to New Zealand
Category:Year of birth uncertain